**AGENȚIA PENTRU PROTECȚIA MEDIULUI SĂLAJ**

# **DECIZIA ETAPEI DE ÎNCADRARE**

**Nr. din**

Ca urmare a solicitării de emitere a acordului de mediu **BIO EURO MESEȘ S.R.L.** cu sediul în mun. Zalău, aleea Movileștilor, nr. 4/E, bl. E, et. 1, ap. 19, înregistrată la APM Sălaj cu nr. 4712 din 31.05.2023, în baza:

- **Legii nr. 292/2018** privind evaluarea impactului anumitor proiecte publice şi private asupra mediului, și a

* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, aprobată cu modificǎri şi completǎri prin **Legea nr. 49/2011**, cu modificările și completările ulterioare,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei Comisiei de Analiză Tehnică din data de 21.03.2024 că proiectul:

**,, CONSTRUIRE CENTRALĂ FOTOVOLTAICĂ PENTRU PRODUCERE ENERGIE VERDE ȘI RACORDARE LA REȚEA CU PUTERE INSTALATĂ DE 20570,16 kWp, AMPLASATĂ PE SOL-BIOENERGY 1”*,***

 propus a fi amplasat în județul Sălaj, com. Crișeni, sat Crișeni-extravilan, CF nr. 52996, 52997, 52998, 52999, 53000 Crișeni (rezultate din dezmembrarea nr. cad. 51524), 52895, 52896 Crișeni (rezultate din dezmembrarea nr. cad. 51530),

**nu se supune evaluării impactului asupra mediului şi nu se supune evaluării impactului asupra corpurilor de apă.**

Justificarea prezentei decizii:

 **I.** Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

**a)** Proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, fiind încadrat anexa 2, nr. 2, pct. 3 lit. a);

- autorităţile reprezentate în comisia de analiză tehnică nu au avut obiecţii/observaţii în ceea ce priveşte proiectul în cauză;

- prezenta solicitare a fost mediatizată prin publicare anunţ în ziarul Graiul Sălajului afişare şi înregistrare anunţ la sediul Primăriei Crișeni precum şi la sediul şi pe pagina de internet a APM Sălaj, iar proiectul Deciziei etapei de încadrare a fost postat pe pagina de internet a APM Sălaj;

- în urma mediatizării nu au fost înregistrate observaţii/obiecţii din partea publicului privind proiectul în cauză;

- în  urma analizării caracteristicilor proiectului (mărime, producţia de deşeuri, emisii poluante, riscul de accidente), a localizării şi caracteristicilor impactului potenţial, s-a stabilit că realizarea acestuia nu va  avea  un impact semnificativ asupra calităţii factorilor de mediu;

**b) Caracteristicile proiectului:**

**b1) dimensiunea şi concepţia întregului proiect:**

Prin proiect se propune realizarea unui parc fotovoltaic cu puterea instalată de 20 570,16 kWp, în satul Crișeni, comuna Crișeni, Județul Sălaj, format din 36 088 panouri fotovoltaice de 570 Wp, monocristaline care vor fi conectate la 58 invertoare de tip „string” cu puterea instalată de 17 400 kW. Instalatia fotovoltaică cu puterea instalată de 20 570,16 kWp va genera anual o energie totală de aproximativ **23 762 MWh/an.**

Terenurile propuse pentru realizarea proiectului, în suprafața de 290.784 mp sunt situate in satul Criseni, comuna Criseni, nr. cadastrale 52996, 52997, 52998, 52999, 53000 (rezultate din dezmembrarea numărului cadastral 51524), 52895, 52896 (rezultate din dezmembrarea numărului cadastral 51530), judeţul Salaj.

Terenurile sunt libere de constructii, fiind ocupate de zona verde neamenajata. Nu vor avea loc defrisari.

**Realizarea investiţiei presupune:**

* montarea unei capacităţi de producere de energie gratuită, inepuizabilă şi infinit regenerabilă care va reduce riscurile asociate preţurilor volatile ale combustibililor fosili;
* eficientizarea consumului de energie şi promovarea resurselor regenerabile, inovării, cercetării şi dezvoltării tehnologice prin alinierea la tintele strategiei nationale;
* pe durata funcţionării nu vor exista emisi de gaze, deşeuri sau riscuri de accidente fizice;

costuri de operare, întreţinere şi reparaţii minime

## **Justificarea necesității proiectului**

Parcul fotovoltaic va furniza energie electrică nepoluantă conform „Strategiei Energetice a României pentru perioada 2020-2030" în care se menţionează „Promovarea producerii energiei pe bază de resurse regenerabile".

Proiectul propune realizarea unui parc fotovoltaic cu puterea instalată de 20 570,16 kWp, în

vecinătatea satului Criseni, comuna Criseni, judetul Salaj, care va avea drept rezultat:

* introducerea unei capacități de producere a energie care să minimizeze problemele avute in alimenterea cu energie a zonei.
* dezvoltarea economică a zonei;
* dezvoltarea şi modernizarea infrastructurii energetice;
* dezvoltarea infrastructurii de afaceri;
* eficientizarea consumului de energie şi promovarea resurselor regenerabile, inovării, cercetării şi dezvoltării tehnologice.

 Terenurile pe care se doreste realizarea investitiei au urmatoarele vecinatati:

- la sud, pădure;

- la nord, proprietate privata;

- la est, proprietate privata;

- vest, Nr. Cadastral 54002.

**Parcul fotovoltaic** va fi constituit din:

* **Câmpul fotovoltaic**

Campul fotovoltaic va fi realizat din panouri fotovoltaice cu dimensiunile de 2278 mm lungime x 1134 mm latime x 30 mm grosime, formate din 144 de celule fotovoltaice.

Tipul de panou fotovoltaic recomandat trebuie să aibă puterea instalată de 570 Wp, tehnologie monocristalină.

Numărul total de panouri fotovoltaice este de 36 088 bucati care vor fi conectate la 58 invertoare de tip „string”.

* **Invertoare**

Invertoarele vor face conversia de la tensiunea continuă produsă de panourile fotovoltaice la tensiunea alternativă care poate fi livrată ȋn reţea.

Se vor folosi invertoare tip „string”, 58 bucaţi, cu puterea instalată de 300 kW.

Montarea acestor invertoare se va face ȋn exterior, vor avea gradul de protecţie IP66 şi vor fi amplasate pe structura metalică de susţinere a panourilor, pe suporturi special proiectate, ȋn spatele panourilor fotovoltaice pentru a fi ferite de fenomenele meteorologice sau de acţiunea directă a razelor solare.

* **Posturi de transformare**

Numarul total de posturi de transformare (PT) este de **5 bucati –** 3x (2 x 2500kVA), 1x (1x2500 kVA) si 1x (1x2000 kVA), 0.8/20 kV. Echipamentele postului vor fi amplasate ȋntr-o anvelopă prefabricată din beton montată ȋn exterior, pe amplasamentul centralei fotovoltaice

**Lucrări executate**

1. **Drumul de servitute-**Ȋn locaţia pe care se va amplasa parcul fotovoltaic se va organiza un drum de servitute interioară pentru a deservi operaţiile de instalare, operare şi mentenanţă. Drumurile de exploatare existente din zona amplasamentului nu vor fi afectate, iar zona afectată temporar se va reface la stadiul anterior dupa terminarea lucrărilor.
2. **Amplasare structura metalică prefabricată pentru susţinerea panourilor fotovoltaice**
3. **Ȋmprejmuire**teren.
4. **Iluminatul-**Iluminatul exterior al parcului fotovoltaic se va realiza cu ajutorul unor stilpi de 9 m pe care se vor monta cite 2 corpuri de iluminat 250W. Comanda iluminatului exterior se va face manual sau automat prin intermediul unui senzor crepuscular.
5. **Conectare la SEN**

Transformatorul din interiorul postului de transformare va face transformarea din joasă tensiune ȋn medie tensiune pentru a exporta puterea produsă de parc ȋn reţeaua de medie tensiune locală.

Soluţia de racordare a centralei fotovoltaice la reţeaua electrică locală de distribuţie se va definitiva ȋn urma avizului de racordare realizat de către operatorul de reţea din zona respectivă.

**BILANȚ TERITORIAL**

Suprafața totala terenuri: 290.784 mp din care 192.294 mp (66,12%) suprafata vegetatie.

Suprafata totala terenuri – 290.784 mp din care:

- suprafața parc fotovoltaic (amprenta la sol a panourilor fotovoltaice): 93.225mp;

- suprafața construita (invertoare, posturile de transformare si statia de transformare, gard imprejmuire): 2.815mp;

- suprafața circulații: 2.450mp;

- suprafața spații verzi: 192.294mp.

Total bilant: 93.225mp + 2.815mp + 2.450mp + 192.294mp = 290.784mp.

**Utilitati-**Pentru implementarea proiectului nu sunt necesare utilitati.

În perioada de construcție a obiectivului, apa va fi utilizată exclusiv pentru scopuri igienico – sanitare. Alimentarea cu apă potabilă pe perioada de organizare de santier se va asigura din surse externe: apa imbuteliata

**b2)** ***cumularea cu alte proiecte existente şi/sau aprobate:*** pe amplasamentul studiat nu exista constructii precum şi proiecte în curs aprobare sau în curs de realizare.

**b3)*utilizarea resurselor naturale, în special a solului, a terenurilor, a apei şi a biodiversităţii***: realizarea proiectului implică utilizarea de agregate minerale, nisip în special, , iar echipamentele necesare fiind pregătite pentru montaj de producător.

Materiile prime vor fi achiziționate pe bază de contracte, de la fime specializate și autorizate.

**b4)** ***cantitatea şi tipurile de deşeuri generate/gestionate:***

- vor rezulta deşeuri specifice lucrărilor de construcţii care vor fi gestionate conform OUG nr. 92/2021 privind regimul deşeurilor**,** aprobată prin Legea nr.17/2023; acestea vor fi colectate selectiv și se vor valorifica/elimina numai prin operatori economici autorizați;

**b5)** ***poluarea şi alte efecte negative:*** nu există posibilitatea apariţiei unor emisii semnificative în niciunul din factorii de mediu dacă vor fi respectate următoarele măsuri:

* *pentru factorul de mediu apă:*
* organizarea de șantier și stocarea deșeurilor din construcții în vrac nu se va realiza in apropierea șanturilor de gardă și gurilor de colectare a apelor pluviale;
* toate produsele de natură chimică, inclusiv combustibili și uleiuri, utilizate sau colectate de pe amplasament vor fi colectate în spații amenajate în recipienţi etansi;
* este interzisă alimentarea cu combustibil, schimbul de ulei și reparațiile curente pe amplasament, acestea se vor executa doar în ateliere specializate și abilitate.
* Utilajele și autoutilitarele folosite pentru transportul materialelor de constructie vor fi reparate și spălate numai în centre autorizate,
* Pe perioada de organizare de santier pentru personalul șantierului se vor utiliza grupurile sanitare mobile.
* *pentru factorul de mediu aer:*
* prevenirea ridicării prafului din zona de desfășurare a lucrărilor de execuție prin acțiuni de stropire în perioadele de vreme uscată ;
* utilizarea în perioada de execuție exclusiv a unor echipamente și utilaje noi din punct de vedere tehnic cu cele mai bune tehnologii existente;
* reducerea vitezei de circulație pe drumurile de acces a vechiculelor grele pentru transportul materialelor;
* oprirea motoarelor vehiculelor în intervalele de timp în care se realizează descărcarea/ încărcarea materialelor;
* în cazul vehiculelor deschise de transport al materialelor necesare execuției lucrărilor precum și al deșeurilor rezultate se vor utiliza prelate de protecție pentru limitarea emisiilor de particule în atmosferă;
* se va urmări curătarea mijloacelor care intră în contact cu praful și noroiul pentru a impiedica răspândirea acestuia;
* lucrările se realizează strict în amplasamentul proiectului și pe durata de lucru,; impactul este temporar și reversbil..
* *pentru zgomot şi vibraţii:*
* echipamentele producătoare de agomot vor fi verificate periodic, iar la orice depăşire de echipamentele producătoare de agomot vor fi verificate periodic, iar la orice depăşire de zgomot sau vibraţii, aceste utilaje se vor opri pentru reparaţii.
* Se vor folosi utilaje performante care nu produc pierderi de substanțe poluante în timpul functionarii și care nu generează zgomot peste limitele admise;
* Activitatea ce se va desfașura în perioada de exploatare a proiectului nu va constitui o sursă de poluare fonică în zonă;
* *pentru sol şi subsol :*

-Reducerea la minim a suprafețelor destinate organizarii de santier și a construcțiilor;

- Refacerea, acolo unde este posibil, a învelișului de sol vegetal pe suprafețele afectate de activitatea de șantier;

- Management adecvat al deșeurilor de construcții pe amplasament, stabilirea spațiilor de depozitare temporară în conformitate cu reglementarile în vigoare

- Asigurarea existentei pe amplasament a materialului absorbant in caz de poluare accidentală. Materialul contaminat va fi colectat și depozitat în container metalic

- Utilizarea de vehicule și utilaje aflate în stare bună de funcționare, cu revizia tehnică efectuată;

- Alimentarea cu carburanți a utilajelor se va face cu grija, fără devesări sau pierderi de combustibili pe sol în zone special amenajate;

- Nu se va face schimbul de ulei pe amplasament. Schimbul de ulei se va face la agenți economici specializați care vor prelua uleiul și filtrele de ulei uzate;

- Colectarea selectivă a deșeurilor rezultate în urma execuției lucrarilor și evacuarea în funcție de natura lor pentru eliminare sau valorificare către societați autorizate, ținand cont de prevederile legislației în vigoare.

**b6)** ***riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform informaţiilor ştiinţifice:*** riscul de producere a accidentelor care ar putea afecta mediul este redus dacă se respectă normele de lucru;

**b7)*riscurile pentru sănătatea umană - de ex., din cauza contaminării apei sau a poluării atmosferice:*** .

Implementarea proiectului nu va avea impact negativ asupra conditiilor de viata ale locuitorilor (schimbari asupra calitatii mediului, zgomot, scaderea calitatii hranei etc.), având în vedere că în vecinătatea amplasamentului nu sunt zone locuite.

Se vor lua toate măsurile necesare să fie respectate toate prevederile legilor în vigoare pe timpul execuției lucrărilor de realizare a investiţiei.Se vor respecta în totalitate lucrările necesare organizării de șantier, conform proiectului şi se vor desfăşura doar pe amplasamentul destinat acestuia.

**Organizarea de şantier** -va avea in vedere urmatoarele:

 -Amplasarea organizarii de santier in conformitate cu proiectul și avizele autoritățiilor;

 -Asigurarea căilor de acces;

 -Delimitarea fizică a organizării de șantier;

 -Dotarea cu mijloace P.S.I.;

Organizarea de șantier va fi amenajată pe terenurile puse la dispoziție, de către titularul proiectului.

Organizarea de santier aferenta proiectului va ocupa o suprafata mica de teren, fiind amplasata in cadrul amplasamentului ce dispune de toate facilitatile si nu se vor realiza cai de acces noi.

Lucrările de construcție si organizare de șantier se vor executa cu afectarea unei suprafete minime de teren.

Componentele organizarii de santier sunt constructii provizorii care vor functiona numai pe perioada de executie a investitiei, toate urmand a fi dezafectate la terminarea lucrarilor.

Obiectele cu care va fi mobilata organizarea de santier au caracter de provizorat si vor functiona numai pe perioada executiei, fiind dezafectate la terminarea lucrarilor.

**c) Amplasarea proiectelor:**

**c1)** utilizarea actuală şi aprobată a terenurilor: terenul aferent lucrărilor propuse conform certificatului de urbanism nr. 12 din 06.02.2023 emis de Comuna Crișeni, imobilul este constituit din teren situat în extravilanul comunei Crișeni, având categoria de folosință pășune;terenurile studiate sunt proprietatea Composesoratului Crișana, fiind înscrise în CF nr. 52996, 52997, 52998, 52999, 53000 Crișeni (rezultate din dezmembrarea nr. cad. 51524), 52895, 52896 Crișeni (rezultate din dezmembrarea nr. cad. 51530), în suprafață de 79.493 mp.

**c2)** bogăţia, disponibilitatea, calitatea şi capacitatea de regenerare relative ale resurselor naturale, inclusiv solul, terenurile, apa şi biodiversitatea, din zonă şi din subteranul acesteia: -nu este cazul;

**c3)** capacitatea de absorbţie a mediului natural, acordându-se o atenţie specială următoarelor zone:

* zone umede, zone riverane, guri ale râurilor: nu este cazul ;
* zone costiere şi mediul marin: nu este cazul;
* zonele montane şi forestiere: în extravilanul comunei Crișeni, având categoria de folosință pășune;
* arii naturale protejate de interes naţional, comunitar, internaţional: nu este cazul;
* zone clasificate sau protejate conform legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul;
* zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri: nu este cazul;
* zonele cu o densitate mare a populaţiei: nu este cazul;
* peisaje şi situri importante din punct de vedere istoric, cultural sau arheologic: nu este cazul;

**d)** Tipurile şi caracteristicile impactului potenţial:

d1) importanţa şi extinderea spaţială a impactului - de exemplu, zona geografică şi dimensiunea populaţiei care poate fi afectată: - punctual pe perioada de execuţie;

d2) natura impactului: - impactul asupra zonei este temporar, pe termen scurt, doar pe perioada execuției;

d3) natura transfrontalieră a impactului: - nu este cazul;

-amplasamentul proiectului nu se află în apropierea graniței cu alte țări, proiectul nu va influența calitatea aerului înconjurător al altei țări sau nu va genera emisii în ape care se genereze efecte pe teritoriul altui stat;

d4) intensitatea şi complexitatea impactului: - va fi mică pe perioada de execuţie şi funcţionare;

d5) probabilitatea impactului - redusă, pe perioada de execuţie şi funcţionare;

d6) debutul, durata, frecvenţa şi reversibilitatea preconizate ale impactului: - perioada de expunere va fi redusă, întrucât poluanţii se vor manifesta doar pe amplasamentul unde au loc lucrări de execuţie. În perioada de execuţie a proiectului durata și frecvența impactului asupra factorilor de mediu va fi temporar și pe termen scurt. Pe măsura realizării lucrărilor şi închiderii fronturilor de lucru, calitatea factorilor de mediu afectaţi va reveni la parametrii iniţiali;

d7) cumularea impactului cu impactul altor proiecte existente şi/sau aprobate:- nu este cazul;

d8) posibilitatea de reducere efectivă a impactului: -respectarea legislației în vigoare și respectarea condițiilor din prezenta decizie etapă de încadrare.

**II. Motivele pe baza cărora s-a stabilit necesitatea neefectuării evaluării adecvate sunt următoarele**:

Proiectul propus **nu intră** sub incidenţa art. 28  din Ordonanţa de Urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, deoarece amplasamentul proiectului nu este situat ȋn arii protejate de interes naţional, comunitar sau internațional, conform coordonatelor Stereo 70 prezentate în documentaţie..

**III. Motivele pe baza cărora s-a stabilit necesitatea neefectuării evaluării impactului asupra corpurilor de apă:**

- Proiectul propus **nu intră** sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare;

**Caracteristicile proiectului şi/sau condiţiile de realizare a proiectului**:

* Respectarea prevederilor art. 20 alin. (1) din Legea nr. 292/2018, privind evaluarea impactului anumitor proiecte publice şi private asupra mediului: "În situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea competentă pentru protecţia mediului emitentă cu privire la aceste modificări."
* Conform art. 43, alin. 3-4 din anexa. nr. 5 la procedură, din Legea nr. 292/2018 privind evaluarea impactului anumitor proiecte publice şi private asupra mediului: ”(3) La finalizarea proiectelor publice şi private care au făcut obiectul procedurii de evaluare a impactului asupra mediului, autoritatea competentă pentru protecţia mediului care a parcurs procedura verifică respectarea prevederilor deciziei etapei de încadrare sau a acordului de mediu, după caz; (4) Procesul-verbal întocmit în situaţia prevăzută la alin. (3) se anexează şi face parte integrantă din procesul-verbal de recepţie la terminarea lucrărilor.”
* În cadrul organizării de şantier, după caz, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sânătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;
* Colectarea deşeurilor rezultate pe durata execuţiei lucrărilor şi depozitarea/ valorificarea acestora cu respectarea prevederilor legislaţiei privind regimul deşeurilor.
* Respectarea prevederilor actelor/avizelor emise de alte autorităţi pentru prezentul proiect.
* Respectarea prevederilor Ord. nr. 119/2014, cu modificările ulterioare, privind nivelul de zgomot.
* Interzicerea depozitării direct pe sol a deşeurilor sau a materialelor cu pericol de poluare.
* Luarea tuturor măsurilor de prevenire eficientă a poluării, care să asigure că nici o poluare importantă nu va fi cauzată.
* Evitarea producerii de deșeuri și, în cazul în care aceasta nu poate fi evitată, valorificarea lor, iar în caz de imposibilitate tehnică și economică, luarea măsurilor pentru neutralizarea și eliminarea acestora, evitându-se sau reducându-se impactul asupra mediului.
* Prevenirea accidentelor și limitarea consecințelor acesora.
* Să supravegheze desfășurarea activității, astfel încât să nu se producă fenomene de poluare.
* Se interzice depozitarea pe amplasament de substanțe și preparate periculoase.
* Menținerea în stare de curățenie a spațiului destinat implementării proiectului, fără depozitări necontrolate de deșeuri.
* Asigurarea refacerii mediului în toată zona de implementare a proiectului.
* Colectarea selectivă și controlată a deșeurilor pe categorii, valorificarea celor reciclabile și eliminarea celor nerecuperabile prin firme specializate și autorizate, conform OUG nr. 92/2021 privind regimul deșeurilor, aprobată prin Legea nr.17/2023.
* Se impune respectarea cu strictețe a amplasamentului, fără extinderi sau modificări ulterioare.
* În cazul producerii unui prejudiciu, titularul activității suportă costul pentru repararea prejudiciului și înlătură urmările produse de acesta, restabilind condițiile anterioare producerii prejudiciului, potrivit principiului ”poluatorul plătește”.

    Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

   - Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

    -Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

   - Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

   - Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei

prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

    -Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

    -Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

 - Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediuluişi ale Legii contenciosului administrativ nr. 554/2004, cu modificările şi completările ulterioare.

 -Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

**Conform prevederilor Ord. nr. 1798/2007 cu modificările ulterioare, titularul are obligaţia ca la finalizarea investiţiei** **şi la punerea în funcţiune a obiectivului să solicite şi să obţină autorizaţie de mediu.**

**DIRECTOR EXECUTIV**

**dr. ing. Aurica GREC**

Şef Serviciu Avize, Acorduri, Autorizații,

ing. Gizella Balint

Întocmit,

ing. Steliana Banea